Boletus impolitus


Un bolè fré: ël Boletus impolitus

Descrission 
Capel fin a 15 cm, da vlutà a feltrà filamentos, gris bes con tonalità vërdastre, rosastre, brun-e. Tùboj da giàun ciàir a giàun vërdastr, nen ambluent. Përtus fin, dël midem color, dle vire anrossent. Gamba àuta fin a 15 cm e larga fin a 6 cm, dle vire a fus, giàuna an su, bianch rosastr da àutre part, soens marcà da un sercc rossastr vinos an vers la sima. Pé dle vire ross. Surfassa granolusa. Carn dura, da biancastra a giàuna ciàira, nen ambluenta, un pòch anrossenta ant le ferìe. Savor doss. Odor ëd jòdio, dzortut ant la gamba.

Ambient 
A chërs sota latifeuje.

Comestibilità 

Comestìbil.

Arferiment bibliogràfich për chi a veul fé dj'arserche pì ancreuse 
Boletus impolitus Fries

Bolè fré
Boletus